MOZZJONI GĦAL RIŻOLUZZJONI imressqa wara l-mistoqsijiet li jitolbu tweġiba orali B6-0130/2007 u B6-0131/2007 skond l-Artikolu 108(5) tar-Regoli ta' Proċedura f'isem il-Grupp GUE/NGL dwar il-Ftehima TRIPS u l-Aċċess għall-Mediċini Riżoluzzjoni tal-Parlament Ewropew dwar il-Ftehima TRIPS u l-Aċċess għall-Mediċini Il-Parlament Ewropew , wara li kkunsidra r-riżoluzzjonijiet tiegħu ta' l-20 ta' Ġunju dwar l-Għanijiet tal-Millennju għall-Iżvilupp - il-punt tan-nofs Testi Adottati, P6_TA(2007)0274 . , tat-23 ta' Mejju 2007 dwar Ftehimiet ta' Sħubija Ekonomika Testi Adottati , P6_TA(2007)0204 . , tas-6 ta' Lulju 2006 dwar l-HIV/AIDS: Wasal iż-żmien għall-fatti Testi Adottati, P6_TA(2006)0321 . u tat-30 ta' Novembru 2006 dwar l-AIDS Testi Adottati, P6_TA(2006)0526 . , wara li kkunsidra l-Artikolu 108(5) tar-Regoli ta' Proċedura tiegħu, billi aktar minn 25 miljun persuna mietu bl-AIDS minn meta ġie identifikat l-ewwel każ ta' din il-marda 25 sena ilu; billi kien hemm 4.3 miljun każ ġdid ta' infezzjoni fl-2006, 2.8 miljun (65%) minnhom kienu biss fl-Afrika 'l isfel mis-Saħara, skond ir-rapport ta' aġġornament tal-UNAIDS ippubblikat fil-21 ta' Novembru 2006, billi aktar minn 95% tad-39.5 miljun persuna fid-dinja li għandhom l-HIV/AIDS jgħixu f'pajjiżi li għadhom qed jiżviluppaw, l-iktar fl-Afrika; billi huwa stmat li fid-dinja hawn 15-il miljun tifel u tifla ltima minħabba l-HIV/AIDS, li 12.3 miljun minnhom jgħixu fl-Afrika 'l isfel mis-Saħara, billi hemm ksur sostanzjali u permanenti tad-drittijiet tal-bniedem li jista' jitqabbel ma' ġenoċidju permanenti ppjanat, billi 5 snin wara d-Dikjarazzjoni ta' Doha, li tgħid li 'kull stat membru tad-WTO għandu d-dritt li jagħti liċenzji obbligatorji u l-libertà li jiddetermina r-raġunijiet li għalihom jingħataw liċenzji ta' dan it-tip', id-WHO qed twissi li 74% tal-mediċini ta' l-AIDS għadhom taħt monopolju u li 77% ta' l-Afrikani għad m'għandhomx aċċess għal trattament għall-AIDS, billi l-applikazzjoni tal-mekkaniżmu mfassal biex jagħti aċċess għal mediċini wara l-adozzjoni tad-Dikjarazzjoni ta' Doha kien falliment sħiħ, minħabba li d-WTO s'issa għadha ma rċeviet l-ebda notifika minn kwalunkwe pajjiż esportatur jew importatur ta' mediċini obbligatorji, billi r-rekwiżiti proċedurali u sostantivi li jikkontrollaw il-ħruġ ta' liċenzji obbligatorji minn pajjizi importaturi (fejn hu applikabbli) u esportaturi, kif ukoll il-kundizzjonijiet u n-notifiki konnessi ma' dak il-liċenzjar, l-ispiża politika u n-nuqqas ta' miżuri ta' inċentiv biex jakkumpanjaw l-użu tal-mekkaniżmu previst, jikkostitwixxu l-ostakoli prinċipali potenzjali għal użu effettiv tad-Deċiżjoni tad-WTO, billi sadattant l-azzjonisti u t-tmexxija ta' l-industrija farmaċewtika qed igawdu l-ikbar profitti tagħhom; billi l-biċċa l-kbira tal-brevetti li l-industrija tiddefendi ġew stabbiliti permezz ta' riċerka minn fondi pubbliċi; billi l-biċċa l-kbira tal-brevetti reġistrati li huma neċessarji biex jiġu miġġielda epidemiji ewlenin fin-nofsinhar ġew il-biċċa l-kbira rimburżati mill-kummerċjalizzazzjoni tagħhom fil-pajjiżi industrijali; billi r-Regolament ta' implimentazzjoni tad-Deċiżjoni tad-WTO jagħti ftit attenzjoni lill-kwistjonijiet tat-trasferiment tat-teknoloġija u l-bini ta' kapaċitajiet, iżda jibdel ftit fil-premessa 13 it-test ġenerali tad-Deċiżjoni tad-WTO, billi permezz tan-negozjati ta' l-EPA u FTAs bilaterali jew reġjonali oħra, l-Unjoni Ewropea qed tipprova tinkludi obbligi WTO+ dwar proprjetà intellettwali ġdida fuq il-pajjiżi ta' l-ACP u oħra fqar li qed jiżviluppaw u LDCs li jistgħu jaffettwaw il-programmi tagħhom dwar is-saħħa pubblika, billi, fil-Ftehimiet ta' Sħubija Ekonomika (EPAs) tagħha mal-pajjiżi Afrikani, tal-Karibew u tal-Paċifiku (ACP), l-UE qed tinnegozja għall-adeżjoni ma' jew aċċettazzjoni ta' l-obbligazzjonijiet tat-Trattat ta' Koperazzjoni fil-qasam tal-Brevetti (PCT) u t-Trattat dwar il-Liġi tal-Brevetti (PLT), u biex jiġu inkorporati t-termini tad-Direttiva 2004/48/KE dwar l-infurzar tad-drittijiet tal-proprjetà intellettwali; billi l-UE tistabbilixxi wkoll kundizzjonijiet dwar il-mod li bih il-partijiet jistgħu jiddeterminaw ir-reġim ta' tnaqqis tagħhom, li se jagħmlu ħsara lill-importazzjonijiet paralleli għalkemm huma flessibilità permessa mill-Ftehima TRIPS, billi d-WHO ddeċidiet li tistabbilixxi Grupp ta' Ħidma Intergovernattiv dwar is-Saħħa Pubblika, l-Innovazzjoni u l-Proprjetà Intellettwali (IGWG) li fih l-Istati Membri ta' l-UE u l-Kummissjoni qed jipparteċipaw b'mod attiv, sabiex sa Mejju 2008 jfasslu strateġija u pjan ta' azzjoni globali dwar l-aċċess għall-mediċini u kwistjonijiet tat-TRIPS, Jesprimi t-tħassib serju tiegħu dwar il-firxa ta' l-HIV/AIDS u ta' epidemiji oħra fost l-ifqar popli tad-dinja u dwar in-nuqqas ta' attenzjoni għall-prevenzjoni ta' l-HIV/AIDS, in-nuqqas ta' aċċessibilità għal mediċini ewlenin, l-insuffiċjenza ta' fondi u l-bżonn kontinwu għal iktar riċerka dwar l-epidemiji ewlenin; Jilqa' b'sodisfazzjon kbir id-deċiżjonijiet meħuda mill-Brażil u mit-Tajlandja li jagħtu liċenzji obbligatorji għall-produzzjoni tal-mediċini, filwaqt li jużaw il-flessibilitajiet eżistenti fl-Artikolu 31 tal-Ftehima TRIPS; jistieden lill-Kummissjoni u lill-Kunsill biex jappoġġjaw pubblikament ukoll l-użu ta' dan il-mekkaniżmu minn dawk il-pajjiżi, u biex jinkoraġġixxu lil pajjiżi oħra li qed jiżviluppaw biex jieħdu passi simili; Iqis li biex il-mekkaniżmu proviżorju sempliċiment isir permanenti fit-30 ta' Awwissu 2003 (Artikolu 31A) mhux se jgħin biex tissolva l-problema ta' aċċess għall-mediċini, minħabba li l-ebda notifika ma ntbagħtet lid-WTO s'issa; Jistieden lill-Kummissjoni biex tieħu inizjattiva fid-WTO sabiex titnaqqas il-komplessità tal-mekkaniżmu, jitnaqqsu l-ispejjeż politiċi ta' l-użu tiegħu permezz ta' stqarrijiet politiċi ċari, u jinħolqu programmi ta' inċentivi ekonomiċi sabiex ikun inkoraġġut l-użu tiegħu; Jemmen li l-politika ta' l-UE għandu jkollha l-għan li timmassimizza d-disponibilità ta' prodotti farmaċewtiċi bi prezzijiet li jintlaħqu minn kulħadd fil-pajjiżi li qed jiżviluppaw; jistieden lill-Kummissjoni biex tqis il-possibilità li tixtri xi brevetti ta' mediċini essenzjali, u biex tqegħidhom fis-settur pubbliku; Jistieden lill-Kummissjoni biex tappoġġja fil-pubbliku l-użu immedjat ta' l-Artikolu 30 tal-Ftehima TRIPS mill-pajjiżi kollha li qed jiffaċċjaw epidemiji u li jesperjenzaw diffikultajiet biex jiksbu aċċess għall-mediċini neċessarji; jistieden lill-Kunsill sabiex jadotta Dikjarazzjoni ta' Politika Konġunta mal-Parlament li permezz tagħha l-Istati Membri ta' l-UE jibqgħu ħielsa li jużaw l-eċċezzjoni ta' l-Artikolu 30 tal-Ftehima TRIPS fil-liġijiet domestiċi tagħhom dwar il-brevetti sabiex jawtorizzaw produzzjoni u esportazzjoni 'bil-ħsieb li jiġu indirizzati l-bżonnijiet tas-saħħa pubblika f'Membri importaturi' u jistieden lill-Kunsill sabiex jordna lill-Kummissjoni biex ma tieħux azzjoni li tinterferixxi ma' dawn il-proċedimenti; Jistieden lill-Kunsill biex jagħmilha ċara li l-Kummissjoni m'għandha l-ebda mandat li tinnegozja dispożizzjonijiet TRIPS-plus relatati mal-farmaċewtika li jaffettwaw is-saħħa pubblika u l-aċċess għall-mediċini, ta' ftehimiet bilaterali u reġjonali ma' pajjiżi li qed jiżviluppaw; Jistieden lill-Kunsill biex jordna lill-Kummissjoni biex ma titlobx għall-adeżjoni ma' l-obbligi tat-Trattat ta' Koperazzjoni fil-qasam tal-Brevetti u tat-Trattat dwar il-Liġi tal-Brevetti jew għall-aċċettazzjoni tagħhom, biex ma tinkorporax it-termini tad-Direttiva 2004/48/KE, biex ma tintroduċix regoli fl-EPAs bħall-protezzjoni ta' bażi ta' dejta mhux oriġinali, u biex ma tinkludix kundizzjonijiet li, billi jillimitaw l-għażla tal-pajjiżi ta' l-ACP ta' reġim ta' tnaqqis, jistgħu inaqqsu l-iskop ta' importazzjonijiet paralleli; Iqis li l-UE għandha minflok tuża b'mod proattiv il-ftehimiet bilaterali u reġjonali kollha biex tirrikjedi iktar dispożizzjonijiet speċifiċi b'hekk jinħoloq il-qafas għal implimentazzjoni effettiva tad-Deċiżjoni ta' Awissu 2003 u għall-użu tal-flessibilitajiet sħaħ għas-saħħa pubblika skond il-Ftehima TRIPS f'konformità mad-Dikjarazzjoni ta' Doha; Jisħaq li servizzi tajba tas-saħħa pubblika, li jinkludu faċilitajiet ta' riċerka, huma essenzjali sabiex tiġi miġġielda l-epidemija, u jopponi s-sitwazzjoni ta' kundizzjonalità li twassal għal-liberalizzazzjoni tagħhom; Jitlob għal appoġġ għall-iżvilupp ta' industriji farmaċewtiċi ġeneriċi reġjonali u nazzjonali fiz-zoni affettwati bil-ħsieb li jiġi faċilitat l-aċċess għal mediċini bi prezz li jintlaħaq minn kulħadd; Jistieden lill-Kunsill sabiex jirrikonoxxi li l-Unjoni Ewropea trid tieħu miżuri addizzjonali b'urġenza bil-ħsieb li tinkoraġġixxi t-trasferiment tat-teknoloġija, ir-riċerka, it-tisħiħ tal-kapaċità, sistemi ta' forniment reġjonali u għajnuna fir-reġistrazzjoni, sabiex tkun iffaċilitata u tiżdied il-produzzjoni ta' prodotti farmaċewtiċi fil-pajjiżi stess li qed jiżviluppaw; Jistieden lill-Kunsill biex jalloka livell speċifikat ta' finanzjament biex jitjiebu jew jinbnew faċilitajiet ta' produzzjoni farmaċewtika li tkun proprjetà ta' nies lokali fil-pajjiżi li qed jiżviluppaw u biex iżid il-finanzjament totali ta' l-UE għal riċerka u żvilupp fis-settur pubbliku dwar mediċini li jkunu ta' rilevanza speċjali għall-pajjiżi li qed jiżviluppaw, u biex jiggarantixxi li l-brevetti li jirriżultaw minn tali riċerka jibqgħu pubbliċi; Jistieden lill-Kummissjoni biex tagħti fondi għar-riċerka u l-iżvilupp marbuta ma' mard relatat mal-faqar, mard tropikali u mard li ma jingħatax ħafna attenzjoni f'firxa wiesgħa ta' kuntesti, biex tappoġġja istituti tar-riċerka li huma lesti li jikkoperaw ma' inizjattivi għas-saħħa pubblika ddedikati għal dawn l-isforzi, u biex tiggarantixxi li r-riżultati tar-riċerka dwar mediċini ġodda ffinanzjati minn finanzi pubbliċi ma jiġux protetti bi brevetti iżda jibqgħu pubbliċi; Jistieden lill-Kummissjoni biex tappoġġja l-iżvelar mill-applikanti għal brevett tas-sors u l-oriġini ta' l-invenzjonijiet li jirriżultaw minn riżorsi bijoloġiċi u tagħrif tradizzjonali assoċjat li jinsabu fil-pajjiżi li qed jiżviluppaw bil-ħsieb li jkun promoss il-qsim ġust tal-benefiċċji u t-teknoloġija li jkunu ġejjin minn dawk ir-riżorsi min-naħa tal-pajjiżi ta' forniment; Jistieden lill-Kummissjoni sabiex tappoġġja 'strateġiji ta' akkwisti komuni' skond l-Artikolu 31(b) u strateġiji oħra li jistgħu jintużaw minn pajjiżi jew gruppi ta' pajjiżi biex jipprovdu iktar poter ta' akkwist u ekonomija fil-kobor fil-produzzjoni ta' mediċini ġeneriċi bi prezzijiet li jilħaqhom kulħadd u sabiex tħajjar investiment dirett f'faċilitajiet ta' produzzjoni lokali f'reġjun; Jistieden lill-Kunsill sabiex jawtorizza lill-Kummissjoni biex tappoġġja b'mod proattiv il-ħidma tal-Grupp ta' Ħidma Intergovernattiv dwar is-Saħħa Pubblika, l-Innovazzjoni u l-Proprjetà Intelletwali (IGWG) fid-WHO bħal proposti li jeżaminaw mill-ġdid ir-rabta bejn l-iffissar ta' prezzijiet u l-ispiża tar-riċerka u l-iżvilupp bil-ħsieb li jkunu mfassla mudelli ġodda li jaħdmu, u sabiex tirrapporta regolarment lill-Parlament dwar il-ħidma tagħha; jistieden ukoll lill-Kunsill biex iqis il-possibilità li l-Parlament ikun rappreżentat uffiċjalment fl-IGWG minn xi Membri tiegħu; Jinkoraġġixxi lill-kumpaniji farmaċewtiċi sabiex ifittxu soluzzjonijiet tariffarji alternattivi li jinvolvu approċċ ta' volum għoli u b'marġni baxx, li jistgħu jsaħħu l-aċċess għall-mediċini; Ifakkar li l-iffalsifikar ta' mediċini mhux kwistjoni li tikkonċerna l-brevetti; Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni, lill-gvernijiet ta' l-Istati Membri ta' l-UE u l-pajjiżi ta' l-ACP, lid-WTO u lill-kapijiet tal-UNAIDS, il-UNDP u l-UNFPA.
Extracted from 14739094__MOTION__B6-2007-0276__MT.txt